Document ID: 32001R2563

Neuvoston asetus (EY) N:o 2563/2001,
annettu 19 päivänä joulukuuta 2001,
asetuksen (EY) N:o 104/2000 liitteissä I ja II lueteltujen kalastustuotteiden ohjehintojen liitteessä III mainittujen kalastustuotteiden yhteisön tuottajahinnan vahvistamisesta kalastusvuodeksi 2002
EUROOPAN UNIONIN NEUVOSTO, joka
ottaa huomioon Euroopan yhteisön perustamissopimuksen,
ottaa huomioon kalastus- ja vesiviljelytuotealan yhteisestä markkinajärjestelystä 17 päivänä joulukuuta 1999 annetun neuvoston asetuksen (EY) N:o 104/2000(1) ja erityisesti sen 18 artiklan 3 kohdan ja 26 artiklan 1 kohdan,
ottaa huomioon komission ehdotuksen,
sekä katsoo seuraavaa:
(1) Asetuksen (EY) N:o 104/2000 18 artiklan 1 kohdassa säädetään, että jokaiselle mainitun asetuksen liitteissä I ja II luetelluista tuotteista tai tuoteryhmistä vahvistetaan ohjehinta kunkin kalastusvuoden osalta.
(2) Kyseisten tuotteiden hinnoista ja saman asetuksen 18 artiklan 2 kohdassa mainituista perusteista tällä hetkellä saatavilla olevien tietojen perusteella näitä hintoja joko olisi nostettava, ne olisi pidettävä ennallaan tai niitä olisi laskettava kalalajeittain kalastusvuodeksi 2002.
(3) Asetuksen (EY) N:o 104/2000 26 artiklan 1 kohdassa säädetään, että yhteisön tuottajahinta vahvistetaan jokaiselle kyseisen asetuksen liitteessä III mainituista tuotteista.
(4) Komission asetuksessa (ETY) N:o 3510/82(2) vahvistetaan eri tonnikalalajeihin sovellettavat mukautuskertoimet. Tästä syystä yhteisön tuottajahintaa ei ole tarpeen vahvistaa kaikille asetuksen (EY) N:o 104/2000 liitteessä III mainituille tonnikalalajeille, vaan ainoastaan keltaevätonnikalalle (Thunnus albacores).
(5) Asetuksen (EY) N:o 104/2000 18 artiklan 2 kohdan ensimmäisessä ja toisessa luetelmakohdassa sekä 26 artiklan 1 kohdassa määriteltyjen perusteiden mukaisesti tämä hinta olisi pidettävä ennallaan kalastusvuodeksi 2002,
ON ANTANUT TÄMÄN ASETUKSEN:
1 artikla
Ohjehinnat asetuksen (EY) N:o 104/2000 liitteissä I ja II lueteltujen tuotteiden sekä niiden tarjontamuotojen tai laatuluokkien osalta 1 päivänä tammikuuta alkavaksi ja 31 päivänä joulukuuta 2002 päättyväksi kalastusvuodeksi vahvistetaan tämän asetuksen liitteessä esitetyllä tavalla.
2 artikla
Yhteisön tuottajahinta keltaevätonnikalalle (Thunnus albacores) vahvistetaan 1 päivänä tammikuuta alkavaksi 31 päivänä joulukuuta 2002 päättyväksi kalastusvuodeksi seuraavasti:
TAULUKON PAIKKA
3 artikla
Tämä asetus tulee voimaan 1 päivänä tammikuuta 2002.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 19 päivänä joulukuuta 2001.

Labels: 7
2
6